** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 101**

(protokols Nr. 6, 63. p.)

**Par grozījumiem 04.07.2025. Madonas novada pašvaldības domes lēmumā Nr. 15 “Par Madonas novada pašvaldības iestādes “Madonas novada Varakļānu apvienības pārvalde” izveidošanu, apvienojot pašvaldības iestādes”**

1. 04.07.2025. Madonas novada pašvaldības domes ir pieņēmusi lēmumu Nr. 15 “Par Madonas novada pašvaldības iestādes “Madonas novada Varakļānu apvienības pārvalde” (turpmāk tekstā – Lēmums).
2. Lēmumā ir noteikts izveidot Madonas novada pašvaldības iestādi “Madonas novada Varakļānu apvienības pārvalde”, apvienojot pašvaldības iestādes, tai skaitā viena no apvienojamām iestādēm ir “Varakļānu novada muzejs”, reģistrācijas Nr. 40900004974.
3. Madonas novada pašvaldībā ir saņemts Varakļānu novada muzeja iesniegums, kurā tiek norādīts, ka, *ņemot vērā Valsts atzīta akreditēta muzeja statusu, Varakļānu Novada muzeja attīstības stratēģiju 2024-2029. g., Varakļānu muižas pils attīstības stratēģiju 2025. – 2032. g. un Varakļānu muižas pils attīstības koncepciju 2025.-2030. g., kā arī muzeja attīstības augšupeju, nav iespējams palikt par stuktūrvienību un kaut ko samazināt, jo muzeja funkciju veiksmīgai izpildei un līdzekļu piesaistei no Valsts vai ES ir svarīgi būt iestādei. Sakarā ar Varakļānu novada reorganizāciju un apvienošanos Madonas novadā un izdotā Madonas novada Varakļānu apvienības pārvaldes nolikuma III. sadaļas 13. punktu, Varakļānu Novada muzeja vārdā lūdzu piešķirt Muzejam pilntiesīgu Madonas novada pašvaldības iestādes statusu ar nosaukumu Varakļānu Novada muzejs un veikt labojumus nolikumā.*
4. Saskaņā ar Lēmuma 1.1. punktu 04.07.2025. ir uzsākts atsevišķu pārvaldes uzdevumu nodošanas process Madonas novada pašvaldības iestādei “Madonas novada Centrālā administrācija”, tai skaitā būvvaldes pārvaldes uzdevums. Ir priekšlikums noteikt, ka Būvvaldes pārvaldes uzdevumu nodošana Madonas novada Centrālajai administrācijai ir pabeidzama 01.07.2025., lai ātrāk varētu tikt veikti grozījumi pašvaldības un Būvniecības Valsts kontroles biroja noslēgtajā līgumā “Par būvniecības informācijas sistēmas lietošanu”.

Pamatojoties uz Pašvaldību likuma 10. panta pirmās daļas 8. punktu, Valsts pārvaldes iekārtas 30. panta otro daļu, 15. panta trešās daļas 2. un 3. punktu, ņemot vērā 22.07.2025. Finanšu komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. veikt grozījumus 04.07.2025. Madonas novada pašvaldības domes lēmumā Nr.15 “Par Madonas novada pašvaldības iestādes “Madonas novada Varakļānu apvienības pārvalde” izveidošanu, apvienojot pašvaldības iestādes”:
	1. svītrot lēmuma 1.2.2.punktu;
	2. papildināt lēmuma 3.1.punktu ar teikumu “Būvvaldes pārvaldes uzdevuma nodošana Madonas novada Centrālajai administrācijai ir pabeidzama 01.08.2025.”
	3. svītrot lēmuma 6.2.punktu.
2. Grozījumi stājas spēkā ar to pieņemšanas brīdi.
3. Kontroli par lēmuma izpildi uzdot pašvaldības izpilddirektoram.

 Domes priekšsēdētājs A. Lungevičs

*Zāle 26486811*